**VEGA og Live Nation præsenterer  
Vaporwave-produceren sampler nostalgiske 80’er, 90’er-lyde og beats**  
*Den 13. maj kan du opleve den canadiske producer Blank Banshee, når han får Lille VEGA til at runge af sprøde, nostalgiske beats.*  
Vaporwave produceren, [Blank Banshee](http://www.blankbanshee.com), giver en sjælden koncert i Købehavn den 13. maj, når han indtager VEGA med sit unikke liveshow. Den canadiske producer er anset som en pioner inden for sin genre og har toppet sine tideligere udgivelser med den seneste i rækken, *Mega*, som også er blevet særdeles godt modtaget af anmelderne. Han har selv beskrevet sin unikke kompositioner som: *“a balance of abstract ambience and dance-able trap.”*

Indspilningerne til *Mega* startede tilbage i 2014 i Vancouver og udkom to år efter. Albummet er blevet til gennem en synthesizer og live-instrumentering. Med albummet hoppede han på en lang verdensturne.

I 2012 udgav han sit debutalbum *Blank Banshee 0*, der blev udgivet via Bandcamp. Albummet blev produceret hjemme i stuen hos produceren i Saint John, Canada. Albummet består af sprøde samples fra 80´erne og 90´erne på en bund af intense trap-inspirerede beats og svævende vokaler. Produceren skabte med albummet et unikt lydbillede med elementer fra genrer som seapunk og vaporwave.

Bandcamp Daily storroste albummet og skrev bl.a.: "a progressive record, abandoning the often dissonant nature of Vaporwave but emphasizing the more accessible elements, and incorporating beats characteristic of trap music."

**Fakta om koncerten:**  
Blank Banshee (CA)  
Mandag d. 13. maj kl. 20.00  
Lille VEGA, Enghavevej 40, 1674 København V  
Billetpris: 170 kr. + gebyr  
Billetsalget starter i dag via VEGA.dk og Ticketmaster.